Karl Gunnar Götestam

Karl Gunnar Götestam (født 18. januar 1938 i Uppsala, død 14. desember 2016 i Trondheim) var en svensk/norsk lege, professor i medisin (psykiatri) ved Universitetet i Trondheim fra 1977 og avdelingsoverlege ved Trøndelag Psykiatriske sykehus, avdeling Østmarka.

Den 19. september 2003 ble Götestam utnevnt til ridder av 1. klasse av Den Kongelige Norske Fortjenstorden for sitt kulturelle arbeid i Midt-Norge, og for sitt akademiske arbeid nasjonalt og internasjonalt.

Etter at han kom til Trondheim var han den drivende kraft bak oppbyggingen av psykiatri som universitetsfag. Han fremmet også i stor grad kontakt og samarbeid med internasjonal psykiatri, og var i 2015 arrangør for den 18. verdenskongress om psykiatri.

Han hadde også flere faglige verv både ved Det medisinske fakultet og ved NTNU for øvrig.

Götestam var i mange år aktivt medlem av Nidarosdomens oratoriekor. Han var nestleder av styret for Konserthusets venner i om lag ti år. Konserthusets venner stod bak finansiering og realisering av Olavshallen, som ble reist i 1989.

 Referanser 

Kategori:Norske medisinprofessorer
Kategori:Svenske professorer
Kategori:Den Kongelige Norske Fortjenstorden
Kategori:Personer fra Uppsala kommun